COMUNA SÂNTANDREI

Nr. 7573 din 14.05.2021
INFORMARE privind intenţia de elaborare 

Plan Urbanistic Zonal ”Lotizare teren pentru locuințe  cu funcțiuni complementare,

și amplasare biserică, grădiniță, casă de bătrâni și clinică stomatologică

 nr.cad.6272, localitatea Sântandrei, comuna Sântandrei, județul Bihor”
Proiectant: S.C. NOVA Proiect S.R.L. – arh. Muth Octavian
Primăria comunei Sântandrei anunță intenția de elaborare a unui plan urbanistic zonal  pentru  construirea  unui centru social- spiritual și parcelarea pentru locuințe și funcțiuni complementare, pe terenul cu nr.cad.6272, localitatea Sântandrei la inițiativa Parohiei Greco-Catolice Sântandrei, prin preot Avram Romulus.
Conform cu PUG în vigoare din 2006, terenul în studiu se află în intravilan, în U.T.R.3, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z., și este identificat cu nr.cad.6272, inscris în C.F. nr. 6272 cu suprafaţa de        47 236 mp. Zona luată în studiu este situată în partea de sud-est a localităţii Sântandrei, între străzile Estului  și Viorelelor, pe direcția est-vest și între străzile Făcliei și Lanului pe direcția nord-sud care au acces direct in drumul județean DJ 797.

Prin P.U.Z se propune realizarea a două zone funcționale:

     1) Zona de funcțiuni sociale și spirituale va cuprinde o grădiniță, o casă pentru  bătrăni, și o mică biserică. Pe lîngă acestea vor fi prevăzute spații de parcare și spații verzii. 

    2) Zona de locuințe și funcțiuni complementare. Zona de locuințe prevede 65 de parcele pentru locuințe individuale dispuse de o parte și alta a unui drum nou creat, paralel cu strada Făcliei și Lanului, ce va avea lățimea de 12,00 m. 
Prin P.U.Z. se vor defini funcțiunile zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 

Pe terenul studiat nu există utilități. Acestea se vor asigura prin extinderea  rețelelor de alimentare cu energie electrică, gaz, apă-canal existente pe strada Estului. 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 14.05 – 23.05.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 ,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat în scris persoanelor care au formulat sesizări/ sugestii.

